LOODUSLIKUD TINGIMUSED  Järvamaa ehk Südamaa asub Põhja-Eesti platoo keskosas. Maastikuliselt jaguneb  maakond kuueks eriilmeliseks piirkonnaks ja need on: Pandivere kõrgustik, kus asuvad Eestimaa viljakaimad mullad; Kõrvemaa idaosa, mida ilmestavad asustamata metsad ja soostikud; Türi voorestik oma mitmekesiste leostunud ja leetjate muldadega; Pärnu madalik, mis on tasandikuline ja kaetud Balti jääpaisjärve liivakate ja saviste setetega; Endla nõgu, mis on valdavalt soostunud ja Kesk-Eesti moreentasandik oma leostunud ja leetjate kamarmuldadega.